**Küsimused sotsiaalvaldkonna juhile**

Palume edastada järgmine teave ja dokumendid:

1. Sotsiaalvaldkonna [ametnike](https://www.pparnumaa.ee/sotsiaal-ja-tervishoid/ametnikud) (v.a lastekaitsespetsialistid) teenistuse nimetamise aeg, info hariduse ja erialase ettevalmistuse kohta.

2. Koduteenust, isikliku abistaja teenust ja tugiisikuteenust vahetult osutavate töötajate karistusregistri teatiste koopiad (alus SHS § 19, SHS § 25 lg 2 p 1, SHS § 29 lg 2 p 1).

3. Kasutusel oleva hindamisinstrumendi näidisdokument. Kui hindamisinstrument on kinnitatud vallavalitsuse korraldusega, palume edastada ka korraldus.

4. Arvandmed seisuga 01.09.2024: väljaspool kodu osutataval üldhooldusteenusel viibijate arv, koduteenuse saajate arv, isikliku abistaja ja tugiisikuteenuse saajate arv. Samuti info eluruumi tagamise teenuse ja sotsiaaltransporditeenuse kasutajate kohta.

5. Mitmel juhul on alates 01.07.2023 koduteenuse ja ööpäevaringse üldhooldusteenuse määramise haldusaktide peale esitatud vaideid? Millise tulemusega olid vaideotsused?

6. SHS § 22 ülakoma 1 lõige 5 nimetab olukorrad, mil KOVil on kohustus tasuda keskmisest vanaduspensionist madalamat sissetulekut saavatele teenusesaajatele osaliselt ka nende makstavad majutus- ja toitlustuskulud. Palun infot mitmele (seisuga 01.09.2024) teenusesaajale hüvitatakse osaliselt ka majutus-ja toitlustuskulud.

7. Vallavalitsuse korraldus vallavalitsuse sotsiaalkomisjoni moodustamise kohta ja komisjoni koosseis.

Järelevalves arvestame ladusa koostööga STARi menetluste analüüsimisel. Vaatamata asjaolule, et osade andmete STARi kandmise tähtaega on pikendatud kuni 31.12.2027, soovitab SKA igapäevatöös STARi kanda sotsiaalteenuste ja -toetuste andmeregistri põhimääruse § 8 lõige 1 punktides 8, 11 ja 12 sätestatud andmed.

Järelevalvemenetluse algatamise teate edastamise järel avatakse Põhja-Pärnumaa Vallavalitsuse järelevalve meeskonna liikmetele juurdepääs sotsiaalteenuste- ja toetuste andmeregistri (STAR) Põhja-Pärnumaa Vallavalitsuse menetlustele. Menetlustega tutvumise järel kontakteerume täiendavalt ametnikega ja vajadusel palume menetluste dokumente täiendada.